लन्डन । ए स्टार फाइनान्सियल सोलुसन्स यूकेले आफ्नो व्यवसाय विस्तार गर्ने क्रममा नेपाली उल्लेख्य रहेको रेडिङ शहरस्थित क्यासल स्ट्रिटमा समेत कार्यालय स्थापना गरेको छ । लन्डन (मुख्य कार्यालय), आसफोर्ड, फार्नबोरोपछि कम्पनी रेडिङमा शाखा विस्तार गर्न सफल भएको हो । कम्पनीले यो सफलतालाई ग्राहकहरुको माया र बढ्दो विश्वसनीयताको एउटा अंशका रुपमा लिएको छ ।
बेलायतमा नेपाली जनघनत्व बढिरहंदा नेपालीलाई सहज, सर्वसुलभ र भरपर्दो सेवा दिने उद्देश्यले शाखा विस्तार गरिएको ए स्टार फाइनान्सियल सोलुसन्स यूकेका इन्डिपेन्डेन्ट फाइनान्सियल एडभाइजर मिन दर्लामीले जानकारी दिए । बेलायतका पहिलो नेपाली इन्डिपेन्डेन्ट फाइनान्सियल एडभाइजर दर्लामी सन् २०११ देखि यस व्यवसायमा समर्पित छन् ।
दर्लामीको कम्पनीले स्थापनाकालदेखि नै बेलायतवासी नेपालीहरुलाई आवश्यक पर्ने रेसिडेन्सियल मोर्गेज, रिमोर्गेज, कमर्सियल मोर्गेज, लाइफ इन्स्योरेन्स, बिल्डिङ तथा कन्टेन्ट इन्स्योरेन्स, वील तथा स्टेट प्लानिङ, पेन्सन तथा इन्भेष्टमेन्ट, पेन्सन ट्रान्सफर आदिमा सेवा प्रदान गरिरहेको छ । पेन्सन ट्रान्सफरका लागि ए स्टारले हालैमात्र लाइसेन्स लिएको हो ।
ए स्टारले सेवा अझ प्रभावकारी बनाउन थप दक्ष जनशक्तिसहित मुख्य कार्यालय पनि परिवर्तन गरेको छ । वेस्ट वल्ड, हयाङगर लेन लन्डनमा कार्यालय सरेको हो । त्यहांबाट सातै दिन काम हुन्छ ।
कम्पनीले नेपाली भाषीलाई लक्षित गरि फार्नबोरो, हयारो, रेडिङ, प्लमस्टिड, आसफोर्ड, स्वीन्डन सहित विभिन्न शहरमा निशुल्क जन चेतना कार्यक्रम समेत सञ्चालन गर्दै आएको छ । कम्पनीमा दर्लामीसहित रमेश सराङकोटी, कुमार गुरुङ, रबिन्द्र श्रेष्ठ, किशोर राना लगायत अनुभवी मोर्गेज एडभाइजर छन् ।
अहिले बेलायतको नेपाली समुदायमा ए स्टार फाइनान्सियल सोलुसन्स यूके एउटा ‘ब्राण्ड’ बनिसकेको छ । कम्पनीले सामाजिक उत्तरदायित्व अन्तर्गत नियमित च्यारिटी र बेलायतका प्राय जसो कार्यक्रममा प्रायोजन गर्दै आएको छ ।
काठमाडौँ, २८ भदौ – बङ्गलादेशको ढाकामा जारी साफ च्याम्पियनसिप प्रतियोगिताको सेमिफाइनलबाट पराजित नेपाली राष्ट्रिय टोली आज स्वदेश फर्किएको छ ।
नेपाली टोली ११.३० बजे त्रिभुवन अन्तर्राष्ट्रिय विमानस्थल आइपुगेको हो । बङ्गलादेशमा भएको साफको १२औं संस्करणमा सहभागिता जनाएको नेपाल सेमिफाइनलमा माल्दिभ्ससँग पराजित हुंदै घर फर्किएको हो । समूह विजेताका रुपमा अन्तिम चारमा प्रवेश गरेको नेपालले सेमिफाइनलमा माल्दिभ्ससँग ३–० को हार व्यहोरेको थियो । समूह चरणमा नेपालले बङ्गलादेश र भूटानमाथि शानदार जीत निकालेको थियो भने पाकिस्तानसँग पराजित भएको थियो ।
अखिल नेपाल फुटबल सङ्घ (एन्फा)का पदाधिकारी र खेल प्रशंसकहरु नेपाली खेलाडीलाई स्वागत गर्न त्रिभुवन अन्तर्राष्ट्रिय विमानस्थल पुगेका थिए । समूह चरणमा श्रीलङ्कासँग गोलरहित बराबरी खेलेका माल्दिभ्स भारतसँग २–० ले पराजित भएको थियो । श्रीलङ्का पनि भारतसँग २–० ले नै पराजित भएपछि सेमिफाइनलका लागि भएको गोलाप्रथामा माल्दिभ्सले बाजी मारेको थियो । समूह चरणको खेलमा एक गोल पनि नगरी सेमिफाइनलमा आएको माल्दिभ्सले सेमिफाइनलमा नेपाललाई तीन गोल गरेको हो ।